
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava III 26Exre/4/2026 1326201053 21. 05. 2026 JUDr. Patrik Števík ECLI:SK:MSBA3:2026:1326201053.1
Uznesenie Mestský súd Bratislava III vo veci konania o zosúladenie údajov v obchodnom registri so skutočným právnym stavom pri obchodnej spoločnosti INSTALO s.r.o., Ambroseho 2454/5, Bratislava - mestská časť Petržalka 851 02, IČO: 51 272 334, takto rozhodol: I. Súd pri obchodnej spoločnosti INSTALO s.r.o., Ambroseho 2454/5, Bratislava - mestská časť Petržalka 851 02, IČO: 51 272 334 začína konanie o zosúladenie údajov zapísaných v obchodnom registri. II. Súd pri obchodnej spoločnosti INSTALO s.r.o., Ambroseho 2454/5, Bratislava - mestská časť Petržalka 851 02, IČO: 51 272 334, zapísanej v obchodnom registri Mestského súdu Bratislava III, oddiel: Sro, vložka 127134/B, vymazáva z obchodného registra v časti: VII. Štatutárny orgán: konatelia Meno a priezvisko: Miroslav Juruška Bydlisko: Názov ulice (iného verejného priestranstva)a orientačné číslo (príp. súpisné číslo): X.Názov obce: I.PSČ: XXX XX Štát: Slovenská republika Dátum narodenia: XX.XX.XXXX Rodné číslo: XXXXXX/XXXX Vznik funkcie: 21.03.2018 a zapisuje do obchodného registra v časti: VII. Štatutárny orgán: konatelia Meno a priezvisko: Miroslav Juruška Bydlisko: Názov ulice (iného verejného priestranstva)a orientačné číslo (príp. súpisné číslo): S.Názov obce: I.PSČ: XXX XX Štát: Slovenská republika Dátum narodenia: XX.XX.XXXX Rodné číslo: XXXXXX/XXXX Vznik funkcie: 21.03.2018 III. Súd ukladá obchodnej spoločnosti INSTALO s.r.o., Ambroseho 2454/5, Bratislava - mestská časť Petržalka 851 02, IČO: 51 272 334 povinnosť zaplatiť súdny poplatok vo výške 50.- Eur v lehote 3 dní od doručenia tohto uznesenia. odôvodnenie:
1. Tunajšiemu súdu bol dňa 08.02.2026 doručený návrh navrhovateľa (spoločníka a konateľa obchodnej spoločnosti INSTALO s.r.o.): Miroslav Juruška, nar. XX.XX.XXXX, o zosúladenie údajov v obchodnom registri so skutočným právnym stavom pri zapísanej osobe: INSTALO s.r.o., IČO: 51 272 334. Navrhovateľ uvádza, že zmena trvalého pobytu navrhovateľa bola v obchodnom registri vykonaná len v časti spoločníci, pričom navrhovateľ žiada, aby zmena trvalého pobytu z pôvodnej adresy: X., na novú adresu: S., bola vykonaná pri zapísanej osobe aj v časti konateľ. 2. Podľa § 289 Civilného mimosporového poriadku (CMP) konaním o zosúladenie údajov sa má dosiahnuť zhoda zápisu v obchodnom registri so skutočným právnym stavom inak, ako na základe návrhu na zápis údajov do obchodného registra. 3. Podľa § 290 ods. 1 zák. č. 161/2015 Z. z. CMP návrh na začatie konania o zosúladenie údajov môže podať každý, kto má právny záujem na správnosti údajov zapísaných v obchodnom registri alebo každý, koho sa zapísané údaje týkajú, najmä spoločník zapísanej osoby alebo člen štatutárneho orgánu zapísanej osoby. 4. Podľa § 292 ods. 1 zák. č. 161/2015 Z. z. CMP účastníkmi konania o zosúladenie údajov sú navrhovateľ, zapísaná osoba a osoba, ktorej údaje majú byť do obchodného registra zapísané alebo z obchodného registra vymazané. 5. Podľa § 294 ods. 1 zák. č. 161/2015 Z. z. CMP návrh na začatie konania alebo uznesenie o začatí konania doručí registrový súd účastníkom a vyzve ich, aby sa vyjadrili, či s vykonaním zápisu údajov do obchodného registra súhlasia, alebo aby uviedli skutkové tvrdenia alebo právne dôvody, ktoré bránia vykonaniu zápisu. 6. Podľa § 297 ods. 2 zák. č. 161/2015 Z. z. CMP zápis údajov do obchodného registra vykoná registrový súd v deň vydania uznesenia. 7. Podľa ust. § 298 ods. 2 zák. č. 161/2015 Z. z. CMP ak registrový súd rozhodne o vykonaní zápisu do obchodného registra, súčasne uloží zapísanej osobe zaplatiť súdny poplatok vo výške, v ktorej by zapísaná osoba bola povinná zaplatiť súdny poplatok za návrh na zápis údajov do obchodného registra. 8. Podľa ust. § 24 zák. č. 161/2015 Z. z. CMP konanie je začaté doručením návrhu na začatie konania súdu alebo vydaním uznesenia o začatí konania. 9. Pred rozhodnutím vo veci registrový súd nedoručoval uznesenie o začatí konania účastníkom konania a nevyzval ich, aby sa vyjadrili, či s vykonaním zápisu údajov do obchodného registra súhlasia, alebo aby uviedli skutkové tvrdenia alebo právne dôvody, ktoré bránia vykonaniu zápisu, a to aj vzhľadom na zásadu hospodárnosti a rýchlosti mimosporového konania (podľa článku 12 Základných zásad CMP). 10. Pre potrebu zosúladenia údajov zapísaných v obchodnom registri so skutočným právnym stavom nebolo potrebné získať vyjadrenie účastníkov konania, pretože súd má za preukázané (z dokladu totožnosti navrhovateľa č. RB663016 predloženým v konaní vedenom na tunajšom súde pod č. k. 15Nre/43/2026), že trvalý pobyt navrhovateľa je na adrese: Slowackého 19648/40, Bratislava - mestská časť Ružinov 821 04. 11. Podľa ust. § 298 ods. 2 zák. č. 161/2015 Z. z. CMP, ak registrový súd rozhodne o vykonaní zápisu do obchodného registra, súčasne uloží zapísanej osobe zaplatiť súdny poplatok vo výške, v ktorej by zapísaná osoba bola povinná zaplatiť súdny poplatok za návrh na zápis údajov do obchodného registra. 12. O povinnosti zaplatiť súdny poplatok súd rozhodol v zmysle § 298 ods. 2 CMP. 13. Vzhľadom k tomu, že má registrový súd za preukázané, že pri predmetnej spoločnosti je potrebné dosiahnuť zhodu zápisu v OR so skutočným právnym stavom, súd rozhodol o zmene zápisu údajov do obchodného registra tak, ako je uvedené vo výrokovej časti tohto uznesenia.
Poučenie: Proti tomuto uzneseniu vo výroku I. a III. odvolanie nie je prípustné. Proti výroku II. uznesenia možno podať odvolanie do 15 dní odo dňa jeho doručenia. V odvolaní sa popri všeobecných náležitostiach, akými sú: ktorému súdu je určené, kto ho robí, ktorej veci sa týka, čo sa ním sleduje, podpis, a ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania, uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci.

